CELEX: 32017R1229
Language: mt
Date: 2017-05-03 00:00:00
Title: Regolament Delegat tal-Kummissjoni (UE) 2017/1229 tat-3 ta' Mejju 2017 li jirretifika ċerti verżjonijiet lingwistiċi tar-Regolament ta' Implimentazzjoni (UE) Nru 1333/2011 li jistabbilixxi l-istandards tal-kummerċjalizzazzjoni għall-banana, regoli dwar il-verifika tal-konformità mal-istandards tal-kummerċjalizzazzjoni u r-rekwiżiti għan-notifikazzjonijiet fis-settur tal-banana

8.7.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 177/6
            
         REGOLAMENT DELEGAT TAL-KUMMISSJONI (UE) 2017/1229
   tat-3 ta' Mejju 2017
   li jirretifika ċerti verżjonijiet lingwistiċi tar-Regolament ta' Implimentazzjoni (UE) Nru 1333/2011 li jistabbilixxi l-istandards tal-kummerċjalizzazzjoni għall-banana, regoli dwar il-verifika tal-konformità mal-istandards tal-kummerċjalizzazzjoni u r-rekwiżiti għan-notifikazzjonijiet fis-settur tal-banana
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikolari l-Artikolu 75(2) tiegħu,
   Billi:
   
               (1)
            
            
               Il-verżjonijiet lingwistiċi bil-Malti, bl-Olandiż u bis-Sloven tar-Regolament ta' Implimentazzjoni (UE) Nru 1333/2011 (2) fihom żball fil-premessa (3), fl-ewwel paragrafu tal-Artikolu 1, fl-Artikolu 3 u fil-punt I tal-Anness I li jikkonċerna l-varjetajiet ta' banana soġġetti għall-istandards tal-kummerċjalizzazzjoni stabbiliti f'dak ir-Regolament. Għalhekk hemm bżonn li ssir rettifika tal-verżjonijiet lingwistiċi bil-Malti, bl-Olandiż u bis-Sloven. Il-verżjonijiet lingwistiċi l-oħra mhumiex affettwati.
            
         
               (2)
            
            
               Ir-Regolament ta' Implimentazzjoni (UE) Nru 1333/2011 għandu għalhekk jiġi rettifikat kif xieraq,
            
         ADOTTAT DAN IR-REGOLAMENT:
   Artikolu 1
   Ir-Regolament ta' Implimentazzjoni (UE) Nru 1333/2011 huwa rettifikat kif ġej:
   
               (1)
            
            
               It-tieni sentenza fil-premessa (3) tinbidel b'dan li ġej:
               “Il-karatteristiċi tal-fikabanana u l-mod ta' kif tinbiegħ huma tali li ma għandhomx ikunu koperti bl-istandards tal-Unjoni.”;
            
         
               (2)
            
            
               L-ewwel paragrafu tal-Artikolu 1 jinbidel b'dan li ġej:
               “L-istandards tal-kummerċjalizzazzjoni applikabbli għall-banana li taqa' fi ħdan il-kodiċi NM 0803 00, esklużi l-plantani, il-fikabanana u l-banana intiża għall-ipproċessar, huma stabbiliti f'Anness I ta' hawnhekk.”;
            
         
               (3)
            
            
               L-Artikolu 3 jinbidel b'dan li ġej:
               “L-Istati Membri għandhom jagħmlu l-ispezzjonijiet skont dan il-Kapitolu biex jivverifikaw li l-banana li taqa' fi ħdan il-kodiċi NM 0803 00 esklużi l-plantani, il-fikabanana u l-banana intiża għall-ipproċessar tkun konformi mal-istandards tal-kummerċjalizzazzjoni imsemmija fl-Artikolu 1.”;
            
         
               (4)
            
            
               Il-punt I tal-Anness I jinbidel b'dan li ġej:
               “Dan l-istandard japplika għall-banana tal-varjetajiet (cultivars) tal-Musa (AAA) spp., is-subgruppi Cavendish u Gros Michel, kif ukoll l-Ibridi, imsemmija fl-Anness IV, għall-forniment frisk għall-konsumatur wara l-preparazzjoni u l-imballaġġ. Il-plantani, il-banana intiża għall-ipproċessar industrijali u l-fikabanana mhumiex koperti.”.
            
         Artikolu 2
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-3 ta' Mejju 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 347, 20.12.2013, p. 671.
   
      (2)  Ir-Regolament ta' Implimentazzjoni (UE) Nru 1333/2011 tad-19 ta' Diċembru 2011 li jistabbilixxi l-istandards tal-kummerċjalizzazzjoni għall-banana, regoli dwar il-verifika tal-konformità mal-istandards tal-kummerċjalizzazzjoni u r-rekwiżiti għan-notifikazzjonijiet fis-settur tal-banana (ĠU L 336, 20.12.2011, p. 23).